- NSync gjenforenes for en kveld
Det melder avisen USA Today på sine nettsider og viser til en Twitter-melding fra Brett S. Vergara i MTV. «Spesiell kunngjøring, folkens», twitrer Vergara og skriver at NSync skal opptre på MTV Video Music Awards i Brooklyn førstkommende søndag. «Følg med!», lyder det i meldingen - som garantert vil glede NSync-fansen. Vergara poster også et ferskt bilde av bandet. Det amerikanske boybandet toppet listene verden over med låter som «I Want You Back» og «Tearin' Up My Heart» og solgte flere titalls millioner plater før de gikk hver til sitt i 2002 - og Justin Timberlake ble superstjerne alene. Når han nå ifølge Vergara har sagt ja til å gjenforenes med kollegene J.C. Chasez, Lance Bass, Joey Fatone og Chris Kirkpatrick, blir det kun for en kveld.
For første gang på 11 år skal boybandet med Justin Timberlake (32) i spissen gå på scenen sammen.